
RAZLOG DONOŠENJA 
	               Člankom 289. Zakona o socijalnoj skrbi („Narodne novine”, broj 18/22, 46/22, 119/22, 71/23, 156/23. i 61/25) propisano je da su, između ostalih, jedinice lokalne samouprave dužne osigurati sredstva za obavljanje djelatnosti socijalne skrbi sukladno zakonima, u skladu sa socijalnim planom i mrežom socijalnih usluga na svojem području. Jedinice lokalne samouprave dužne su u svom proračunu osigurati sredstva za ostvarivanje prava na podmirenje troškova stanovanja pod uvjetima i na način propisan ovim Zakonom. Iznimno od toga, dio troškova stanovanja koji se odnosi na troškove ogrjeva korisnika koji se griju na drva osigurava se iz sredstava državnog proračuna.
                 Cilj provođenja savjetovanja sa javnošću je upoznavanje javnosti s nacrtom Plana javnih potreba u socijalnoj skrbi na području Općine Drnje u 2027. godini, dobivanje prijedloga i mišljenja te prihvaćanje zakonitih i stručno utemeljenih prijedloga i mišljenja s obzirom da je nacrt Plan javnih potreba u socijalnoj skrbi na području Općine Drnje u 2027. godini od interesa za građane.



Pozivamo predstavnike zainteresirane javnosti da najkasnije do 3. prosinca 2026. godine dostave svoje komentare na Nacrt Programa javnih potreba u socijalnoj skrbi na području Općine Drnje u 2027. godini putem OBRASCA za savjetovanja na e-mail: opcina@drnje.hr .
Po završetku savjetovanja, svi pristigli doprinosi bit će javno dostupni na internetskoj stranici Općine Drnje te priloženi uz prijedlog akta o kojem će raspravljati Općinsko vijeće Općine Drnje.
Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg Nacrt Programa javnih potreba u socijalnoj skrbi na području Općine Drnje u 2027. godini.

